Pahat Ukir (buruj) itu apa sih? Jelaskan dalam bahasa melayu ya

Pahat Ukir, Pahat, atau Caelum (Cae) ialah sebuah buruj malap di langit selatan, diperkenalkan pada 1750-an oleh Nicolas Louis de Lacaille. Namanya bermaksud "pahat" dalam bahasa Latin, dan buruj ini dahulu dikenali sebagai Caelum Sculptorium ("pahat pengukir"); sepatah kata yang jarang, tidak berkaitan dengan perkataan Latin yang jauh lebih kerap, caelum, "langit".. Buruj ini merupakan buruj kelapan paling kecil, dan mencakup suatu sudut padu sebanyak sekitar 0.038 steradian, sedikit kurang daripada  Corona Australis (Mahkota Selatan).

Oleh sebab saiz kecilnya dan lokasinya yang jauh dari satah Bimasakti, Caelum ialah buruj yang agak tandus, dengan hanya beberapa objek minat. Bintang tercerah buruj ini, Alpha Caeli, hanya bermagnitud 4.45, dan hanya lagi sebuah bintang (Gamma1 Caeli) adalah lebih cerah daripada magnitud 5. Objek ketara lain dalam Caelum ialah RR Caeli, sebuah bintang dedua dengan sebuah planet sejauh hampir-hampir ; X Caeli, sebuah bintang berubah Delta Scuti yang membentuk bintang berpasang optik dengan Gamma1 Caeli; dan HE0450-2958, sebuah galaksi Seyfert yang pada mulanya kelihatan hanya seperti jet tanpa galaksi hos yang terlihat.